અમદાવાદ ક્રાઈમ બ્રાંચની ટૂકડીએ બનાવના સ્થળ તેમજ અન્ય સ્થળ પરથી ઝબ્બે લીધેલા સીસીટીવીના ફૂટેજને ચોક્સાઈપૂર્વક નીહાળ્યા પછી તપાસને ઘનિષ્ઠ બનાવતા ગઈકાલે મુંબઈમાંથી બે શખ્સોની અટકાયત કરી તેઓને અમદાવાદ ખસેડવામાં આવ્યા હતા જ્યાં અમદાવાદ ક્રાઈમ બ્રાંચના જેસીપી જે. કે. ભટ્ટે ગઈકાલે સાંજે પત્રકારો સમક્ષ વિગતો જાહેર કરતા જણાવ્યું હતું કે, પોલીસે મુંબઈમાંથી સાયમન લુઈસ દેવીનંદન અને અજય મોહનભાઈ મહેતા નામના બે શખ્સોને શકના આધારે અટકાયતમાં લીધા છે.